הנערים הספנים

"הנערים הספנים" הוא שיר שכתב נתן אלתרמן והלחין משה וילנסקי. אלתרמן כתב את השיר ב־1950 לתוכנית מס' 18 של תיאטרון לי־לה־לו, וביצעה אותו מרים פריש. אהלה הלוי הקליטה את השיר לראשונה ב־1957. לעיקר פרסומו זכה השיר בביצועה של עפרה חזה, שהקליטה אותו, בעיבודו של שם טוב לוי, לאלבומה "שירי מולדת ב'", שהתפרסם ב־1985. השיר בביצוע חזה זכה להצלחה ודורג במקום ה־36 במצעד הפזמונים העברי השנתי (תשמ"ו) של רשת ג'. אלתרמן כתב את השיר לתוכנית מס' 18 של תיאטרון "לי־לה־לו", "תשבץ: פתרון אקטואלי ב־9 משבצות", תוכנית שעמדה בסימן חיפושים: קצין בצבא מחפש בחורה מהפלמ"ח שהצילה את חייו וילד עזוב מחפש את אחיו מהגולה. הצגת הבכורה של התוכנית נערכה ב־2 בנובמבר 1950 באולם "יאשה חפץ" (שבהמשך הפך ל"קולנוע מתמיד"). השיר לקוח מתמונה ח' המתרחשת במכביה. תאריך ההלחנה לפי כתב היד של וילנסקי הוא 25 באוקטובר 1950. השיר נדפס בשם "שיר הספנים". מרים פריש (לימים מרים פריש־הלר. היגרה לברזיל) ביצעה את השיר. ביצועהּ זכה לשבחים: בעיתון "הבקר" השיר בביצועהּ תואר כ"יפה" ו"נוגע עד הלב", וב"דבר השבוע" נכתב: "ראוי שייקלט ויהדהד על פני המים". אהלה הלוי הקליטה את השיר לראשונה ב־1957. לעיקר פרסומו זכה השיר בביצועה של הזמרת הישראלית עפרה חזה, שהקליטה אותו בעיבודו של שם טוב לוי לאלבומה "שירי מולדת ב'", שהתפרסם ב־1985. אהלה הלוי ועפרה חזה שרו שתיהן גרסה זהה ומקוצרת של השיר, בדילוג שני בתים. אלתרמן אהב את הים אהבה עזה ועסק בו ביצירתו. הוא אף קבע פעמיים את ביתו בקִרבת הים: לאחר נישואיו הוא התגורר ברחוב הגליל (כיום מאפו) בתל אביב, ממש על חוף הים, ואחר-כך ברחוב נורדאו 30 היורד אל הים. הוא תרגם את הרומן לבני הנעורים "רֶדי הזקן" (אנ') מאת פרדריק מריאט (אנ') על קורותיו של ימאי ותיק. הוא כתב שירים רבים על הים ועל יורדי הים, לרבות שירי ילדים ופזמונים. אפילו יצירתו הגדולה האחרונה – "המסכה האחרונה" (1968) – מתרחשת בחלקה על סיפון של אונייה. אלתרמן הרבה גם לכתוב על תל אביב, אולם בשיר הזה (בגרסתו המלאה) מוזכרת דווקא חיפה. אין להתבלבל בין "הנערים הספנים" ("שיר הספנים") בלחן של וילנסקי לשני שירים אחרים שכתב אלתרמן בשמות דומים או זהים ב־1936 וזכו ללחנים אחרים. אלתרמן כתב את השיר "הספנים" (מוכר גם בשמות "דוב המים" ו"דוב הים"), שהלחין וביצע יוסף גולנד. השיר חודש למופע "צץ וצצה", שהועלה ב־1969. בנוסף כתב אלתרמן שיר בשם "שיר הספנים" עם לחן מאת יואל ולבה. אלתרמן כתב את השיר לכבוד תחילת הפעילות בנמל תל אביב ב־1936, אירוע שגרם להתרגשות רבה והוליד "שירי נמל" רבים (של לאה גולדברג, אלתרמן, לוין קיפניס, מנחם ברגר ואחרים). השיר נועד לעודד את האוחזים בהגה הספינה לצאת לדרכם ללא מורא. השיר בלחן של ולבה זכה לביצועו של מרדכי רוט עוד ב־1936. השיר בביצוע יהודה שתיל היה גם שיר הנושא של סרטו התיעודי של נתן גרוס "הדיג בישראל" (על דיג בארץ ישראל), שהתפרסם ב־1954. השיר זכה לביצועים נוספים ומאוחר יותר גם לביצועו של שלמה ארצי. "הנערים הספנים" בביצוע עפרה חזה הוצג ב"פינה לשיפוטכם" כמועמד למצעד הפזמונים השבועי של רשת ג' ב־10 בדצמבר 1985 והגיע בשיאו למקום השני ב־11 בפברואר 1986. בסך הכל צעד השיר במשך 14 שבועות, עד 25 במרץ 1986‏. במצעד הפזמונים העברי השנתי (תשמ"ו) של התחנה השיר דורג במקום ה־36. סרטון השיר "הנערים הספנים" באתר יוטיוב מילות השיר "הנערים הספנים" באתר שירונט מילות השיר "הנערים הספנים" בגרסתו המלאה, באתר הספרייה הלאומית "הנערים הספנים" בביצוע עפרה חזה, קליפ, באתר יוטיוב דף השיר "הנערים הספנים" באתר "זמרשת", כולל הקלטה של ביצוע אהלה הלוי, באתר זמרשת המופע נקרא לראשונה "ערב שירי אלתרמן", אך שמו שונה ל"צץ וצצה" מסיבות שיווקיות. סדר השירים שוּנה והוסרו ממנו ונוספו לו שירים נוספים. "דוב הים" ככל הנראה נכלל במופע המקורי ולא בגרסתו המחודשת. השיר מוצג למצעד השבועי של רשת ג' (ב"פינה לשיפוטכם"), באתר פזמונט, בדיקה אחרונה ב־2 ביולי 2023 "שירי מולדת ב'", באתר סטריאו ומונו, בדיקה אחרונה ב־2 ביולי 2023 נתוני היצירה, באתר אקו"ם, בדיקה אחרונה ב־2 ביולי 2023 נעמה רמות, תיאטרון לי-לה-לו, באתר אוניברסיטת תל אביב, בדיקה אחרונה ב־3 ביולי 2023 "הבקר", 10 בנובמבר 1950, באתר הספרייה הלאומית, בדיקה אחרונה ב־3 ביולי 2023 "דבר השבוע", "סגול:תשבץ ב'לי-לה-לו'", 21 בדצמבר 1950 שיר עד – הנערים הספנים (שיר הספנים) – מילים: נתן אלתרמן | לחן: משה וילנסקי | שירה: עפרה חזה, 1985 (בהערות הסרטון), באתר יוטיוב, בדיקה אחרונה ב־3 ביולי 2023 הנערים הספנים, באתר זמרשת, בדיקה אחרונה ב־3 ביולי 2023 זיוה שמיר, עוגן הרם, הגה כוון | על הפזמון "שיר הספנים", פורסם: חדשות בן עזר (המוזה קלת הכנפיים: על פזמוניו של נתן אלתרמן), גיליון 1732, 21 במרץ 2022, באתר zivashamir.com, ‏29 במרץ 2022, בדיקה אחרונה ב־3 ביולי 2023 שיר עד – שיר הספנים (דב הים) – מילים: נתן אלתרמן | לחן ושירה: יוסף גולנד, 1960, באתר יוטיוב, בדיקה אחרונה ב־3 ביולי 2023 הספנים, באתר זמרשת, בדיקה אחרונה ב־3 ביולי 2023 תיקון טעות לבני בום (הנערים הספנים) (פורום מקצועי בהשתתפות אישים כעומר ריטה וגרי רשף), באתר תפוז אנשים, מרץ 2003, בדיקה אחרונה ב־3 ביולי 2023 הדיג בישראל, באתר ארכיון הסרטים הישראלי בסינמטק ירושלים, בדיקה אחרונה ב־3 ביולי 2023 שיר הספנים, באתר הספרייה הלאומית, בדיקה אחרונה ב־3 ביולי 2023 "שיר הספנים" – נתן אלתרמן, לחן מאת יואל ולבה, בביצוע יהודה שתיל בסרטו התיעודי של נתן גרוס "הדיג בישראל", 1954, באתר יוטיוב, בדיקה אחרונה ב־3 ביולי 2023 שיר עד – שיר הספנים – מילים: נתן אלתרמן | לחן: יואל ולבה | שירה: שלמה ארצי, באתר יוטיוב, בדיקה אחרונה ב־3 ביולי 2023 מיקום שיא במצעד השבועי של רשת ג' (2), באתר פזמונט, בדיקה אחרונה ב־2 ביולי 2023 השיר יוצא ממצעד רשת ג', באתר פזמונט, בדיקה אחרונה ב־2 ביולי 2023 המצעד השנתי לשנת תשמ"ו של רשת ג', באתר פזמונט, בדיקה אחרונה ב־2 ביולי 2023